Boroyê Çapemenîye yê Cinîyan ê Partîya Demokratîke ya Şaran (HDP)  da zanayene ke înan  Rahîme Oza ke raştê hêrişê çawişê pîsporî ameye zîyaret kerde.
Eşkerayîye de wina ame vatene: ''Vervatoxa Meclîsê Cinîyan ê HDPyî Ayşe Acar Başaran û wekîla ma ya Amedî Semra Guzele qezaya Kanîreşî ya Çewlîgî de Rahîme Oza ke raştê hêrişê çawişê pîsporî yê bi nameyê Ferhat K.yî ameyebî zîyaret kerde. Başarane Oze û keyeyê ci rê hîsê xo yê paştîdayîşî mojnayî û ard ziwan ke ê do teqîpkarê serebûtî bê. Oze û keyeyê ci semedê zîyaretê înan Başarane û Guzele rê spas kerd.''
